Ян Францисци Римавскый

**Ян Францисци Римавскый**, властнѣ *Ян Францисци*, псевдоним *Янко Римавскый*, ; , Гнуштя, жупа Гемер, Австрийска империя – , Мартин,  Австро-Мадярщина&nbsp;— словацкый будитель и политик, фолкориста, прозаик, поет и новинарь. 

## Биография
### Походжѣня и штудии
Отець му, тыж Ян Францисци, быв крайчир, а тоту професию мав ай дѣдо му. Мати, Мария Францисци, роджена Храпан, была дѣвка ремеселника, сукнаря. Учив ся в сельской школѣ в Гнушти (1827–1830), латинско-мадярской школѣ в Ождянох (1830–1834), нѣмецкой школѣ в Левочи (1834–1839), евангелицком лицею в Прешпурку (1939–1943), де ся выучовало по латинскы и мадярскы, але ту быв едным з професорох Юрай Палкович, котрый выучовав ай «славянскый» (словацкый) язык. 

В Прешпурку ся спознав з Людовитом Штуром и став ся его великым приятельом и помочником в дѣлѣ выпестованя словенчины на литературный язык. В року 1844 перейшов до Левочѣ и там зорганизовав *Словацкый инштитут*, подобный тому, якый нашов в Прешпурку, де словацкы штуденты всякыма можныма способами пестовали материнскый язык и литературу. Коли му тот инштитут заказали, продовжовав выучовати словенчину в духу Штура яко приватный учитель. 

В роках 1845–1847 завершив свое образованя штудиями права в Пряшовѣ, чим зыскав можность урядницкой роботы, а такой достав мѣсто политично-юридичного практиканта у поджупана Гемерской жупы Густава Фаи.

### Револучны рокы
По зачатку револуции в маю 1848 быв участником зобраня штуровцьох в Липтовском Микулашу, де были прияты Жадости словацкого народа. Коли ся вернув одты до свого родиска, быв выбраный за капитана новоствореной там добровольницкой словацкой народной гарды. Створѣньом гард ся занимали тыж Штефан Марко Дакснер и Михал Милослав Бакулини, а як од них мадярска револучна влада зажадала, жебы их гарды ишли против сербско-хорватскому войску Йелачича, што напало од юга, вшиткы трое ся спротивили. 

За тото штатариалный суд в Плешивцю зачатком новембра 1848 засудив вшиткых  трьох на шибеницю. Але на то дошла вѣсть, же 30. октобра  Йелачич розбив мадярске войско при Швехату, а судцѣ пак не мали смѣлость россудкы дати выконати и дали то на высшу инштанцию, де им россудкы змягчили на 3 и 2 рокы вязбы, котру мали одбывати в Будапештѣ.

В януарѣ 1949, коли австрийске войско добыло Будапешт, Францисци з колегами достав слободу и вернув ся ку своим добровольникам, де вшиткы три гарды были злучены до едного прапора, котрого став ся велительом.   

### По револуции
По удушѣню повстаня Францисци занимав высокы уряды: быв секретарь при окресном комисарствѣ во Зволенѣ, од року 1853 — жупный комисарь в Дебреценѣ, од 1859 — штатный радник намѣстництва во Великом Варадинѣ, од 1860 — в Будинѣ, од 1863 повышеный до повного штатного радника угорского намѣстництва. При том не зрадив свои народностны идеалы. В роках 1851–1863 выдавав *Pešťbudínske vedomosti* (быв шефредактором). Од року 1861 быв предсѣдником Славянского згромаджѣня в Турчанском Святом Мартинѣ, з котрого пак взникла Матиця словенска, а дале быв доживотным честным подпредсѣдником.

В роках 1864–1865 быв жупаном Липтова, по австро-мадярском доеднаню (1867) пензионованый. Даякый час бывав в Ревуцой, де быв дозорцьом высшой гимназии. В роках 1870–1898 быв предсѣдником Книговыдавательского акционерского сполку в Мартинѣ. В року 1872 ся навсе осадив в Мартинѣ и зоставав в сторонѣ од сполоченского живота.

## Творба
Францисци зачав традицию казковых зберок в Словакии. Его поезия и проза были меджи первыма проявами литературного словацкого языка. В его творах переважать романтичный патос, фолклорны вплывы, мотивы словацкой природы, патриотизма.
;Выбране з творбы:
* *Slovenskje povesti*, Levoč 1845
* *Janko Podgorski.Povest`zo XVI. stoletia*, Nitra 1846
* *Poviedky pre slovenské dietky*, Martin 1871
* *Iskry zo zaviatej záhräby*, Turč. sv. Martin 1889.
* *Vlasny zivotopis*, Martin 1909

## Жерела и одказы
* 
* 
* 

## Референции

Катеґорія:Словацкы писателе
Катеґорія:Словацкы поеты
Катеґорія:Словацкы фолклористы
Катеґорія:Словацкы политици